Suomella paljon parannettavaa 
Oberstdorfin MM-hiihdoissa

Hiihdon pohjoismaisten lajien maailanmestaruuksista kilpaillaam Saksan Oberstdorfissa 24.2. - 7.3.   Varmaa siellä tulee ainakin olemaan se,  että vauhtia latubaanoilla riittää. Sen ovat jo osoittaneet  Maailman Cupin kisat tänä talvena.
   Tv-katsojalle kisat ovat siten suurta viihdettä varsinkin sprinteissä ja muissa yhteislähdöissä, joissa tilanteet vaihtuvat äkisti ja tuovat arvamattomuutta maalijärjestykseen.
   Kolikon toinen puoli on taas se, että vauhdin kasvaminen on alkanut tuoda jopa vaarallisia tilanteita hiihtäjien tuvallisuuteen. Tähän puoleen on syytä puuttua säännöin tai muilla keinoin juuri urheilijoiden turvallisuutta ajatellen.
   Sprintit ja yhteislähdöt on otettu maastohiihdon ohjelmaan ikään kuin uusina muunnoksina ja näin saatu lajiin uutta kiinnostavuutta, niin kuin on saatukin. Tulevia MM-hiihtoja tullaankin seuraamaan silmä kova miljoonien tv-lähettimien äärellä – että mitä siellä Saksan lumilla nyt tapahtuukaan...  
    Maastohiihdossa onkin tultu jo hyvän aikaan aivan uuteen aikakauteen, joka on jättänyt Veikko Hakulisen ja Eero Mäntyrannan aikaiset muistot historiaan monellakin tavalla.  Mutta eiväthän ne heidän saavutuksensa sieltä minnekään häviä eivätkä himmene. Ehkäpä juuri päin vastoin kirkastuvat entisestään.
    Mutta naurattaahan se, mitä  esimerkiksi suonenjokelaiselle Kalle Jalkaselle kävi vuoden 1936 talviolympialaisissa, kun hän Suomen ankkurihiihtäjänä pudotti yskäistessään  purukalustonsa ladun varten – mutta kääntyipä mies takaisin ja haki pudonneet tarpeelliset kalut talteen ja toi vielä Suomen ensimmäisenä maaliin kultamitalijoukkueena!                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            
                                                  ***
   Oberstdorfin MM-kisat tulevat näyttämään miten suomalainen suksi nyt 2000--luvulla kulkee. Ainakin meillä on paljon parannettavaa. Kahden vuoden takaisissa Seefeldin kisoissa jouduimme tyytymään vain yhteen pronssiin, jonka toi Iivo Niskanen 15 kilometrin perinteisessä kisassa,
   Norja kahmaloi silloin kaikkiaan 25 mitalia, joista kultaisia enemmän kuin mikään toinen maa mitaleita yhteensä. Järkyttävää.
   Odotukset ovat nytkin jotakuinkin samanlaiset. Vai tapahtuuko nyt kuitenkin niin, että mitalit jakaantuvat jo laajemmalle säteelle? Venäjän hiihto on nyt huomattavasti vahvempi kuin kaksi vuotta sitten. Vahvistuneet ovat myös USA:n ja Ranskan joukkueet. Ja Ruotsi on Ruotsi – aina tasaisen varma. Kyllä nyt norjalaisten pitää jostakin antaa periksi, veikkaan.
   Entä Suomi? Oman joukkueemme terävin taso on kapea, joten tarvitaan nappionnistumisia. Suomen joukkue oli vahvimmillaan omissa Lahden MM-kisoissamme 2001. Mutta noissa kisoissa tapahtui sitten sitä, mitä ei olisi pitänyt tapahtua.
   Joko nyt käydään MM-kisat kaikkienkin joukkueiden osalta puhtain paperein? Toivottavasti, jotta kisajännitys on reilua niin kuin sen pitää olla. 
                                                ***
   Muuten: Suomalaiset ovat opettaneet norjalaiset hiihtämään!  Näin kerrtovat ajat entiset, kun suksilla liikkumisesta alkoi tulla tietoa Keski-Euroopan suunnalta. Suomi oli täällä Pohjolassa ensimmäinen noiden viestien vastaanottaja. Norjalaiset saivat alkusysäyksensä hiihtämisen riemuun vasta myöhemmin – Suomen kautta.
   Kyllä norjalaisten pitäisi tämä historia tietää ja kumartaa siitä tänne Suomeen päin!

RISTO HIRVONEN